آوروپا بیرلیگی‌نین خاریجی علاقه‌لر و تهلوکه‌سیزلیک سیاستی عذره عالی نماینده سی فدریکا موگرینی لبنان-ا سفر ائده‌رک، پرزیدنت میشل آون، پارلامنت صدری نبیه برری و باش ناظیر سعد حریری ایله گؤروشدو.
موگرینی سفری چرچیوه‌سینده آچیقلاما وئره‌رک، لبنانی بؤلگه‌دکی بحران‌لاردان و دیگر عرب اؤلکه‌لری‌نین داخیلی ایشلرین‌دن اوزاق توتان یایریشما سیاستی‌نین هم لبنان، هم ده بوتون بولگه و آوروپا بیرلیگی اوچون اهمیت‌لی اولدوغونو سؤیله‌دی.
آوروپانین عالی نماینده‌سی بلژیک-ین پایتاختی بروکسل-ده آوریل آییندا سوریه-نین و بولگه نین گلجگی موذاکیره اولونا‌جاق کنفرانسدا آوروپا بیرلیگی‌نین قودسله علاقه‌دار موضعی‌‌نین بیر داها آچیقلاناجاغینی بیلدیردی.
موگرینی آچیقلاماسیندا آمریکا‌نین پرزیدنتی دونالد ترامپ-ین قودسو ایسرائیل-ین پایتاختی اولا‌راق تانیماسی قراری تکرار قینادی، "قودس بیر دینه عایید اولا بیلمز. چونکی قودس سماوی دین‌لری بئشیگی‌دیر" ایفاده‌لرینی ایشلتدی.
لبنان پرزیدنتی میشل آون بروکسل-ده کنفرانسیندا سوریه-لی قاچقین‌لار موضوع سونا دا توخونولاجاغینی قئید ائتدی، قاچقین‌لارین اؤلکه‌لرینه تهلوکه‌سیز شکیلده دؤنمه‌لری باره‌سینده قرار قبول ائدیلجگی ایله باغلی اومیدینی ایفاده ائتدی، آوروپا بیرلیگینه گؤستردیگی دستکه‌یه گؤره تشککور ائتدی.
